Csongrád Város Polgármesterétől M

Száma: Fjl/766-2/2023.

Témafelelős: Kecskés Nikoletta

ELŐTERJESZTÉS

## Csongrád Városi Önkormányzat Képviselő-testülete 2023. szeptember 28. napján tartandó ülésére

Tárgy: Csongrád-Bokros, Mars Magyarország Kisállateledel Gyártó Kft. telephelye melletti, 0505/125 hrsz.-ú ingatlanon létesítendő kamionparkoló – Terület előkészítése, durva tereprendezési munkák

**Tisztelt Képviselő-testület!**

Csongrád Városi Önkormányzat a 45/2021. (IV.29.) számú határozatával döntött a csongrádi 0505/125 hrsz. ingatan megvásárlásáról településfejlesztési cél megvalósítása érdekében. E területen valósulna meg a Mars Magyarország Kisállateledel Gyártó Kft.-t kiszolgáló kamionparkoló a hozzá kapcsolódó infrastruktúrával együttesen. A fejlesztés megvalósítása érdekében a területen jelenleg is folyik a termálvezeték kiváltásának kivitelezése.

A termálvezeték kiváltása után a terület előkészítése, durva tereprendezési munkák, (többek között: földkitermelés, tükörkészítés, előfeltöltés) válnak szükségessé, amelynek műszaki szakértő segítségével becsült költsége nettó: 31.000.000,- Ft.

Kérem a Tisztelt Képviselő-testületet, hogy a területet érintő durva tereprendezési munkáit támogatni szíveskedjenek!

**HATÁROZATI JAVASLAT**

Csongrád Város Önkormányzatának Képviselő-testülete megtárgyalta a Csongrád-Bokros Mars Magyarország Kisállateledel Gyártó Kft. telephelye melletti, 0505/125 hrsz.-ú ingatlanon létesítendő kamionparkoló – Terület előkészítése, durva tereprendezési munkái című előterjesztést, és az alábbi döntést hozza:

1. A Képviselő-testület a Csongrád-Bokros Mars Magyarország Kisállateledel Gyártó Kft. telephelye melletti, 0505/125 hrsz.-ú ingatlanon létesítendő kamionparkoló – Terület előkészítése, durva tereprendezési munkáit támogatja.
2. A Képviselő-testület megállapítja, hogy a Csongrád-Bokros, Mars Magyarország Kisállateledel Gyártó Kft. telephelye melletti, 0505/125 hrsz.-ú ingatlanon létesítendő kamionparkoló – Terület előkészítése, durva tereprendezési munkáinak várható költsége nettó 31.000.000,-Ft. A beruházás fedezete a 2023. évi iparűzési adó többletbevétele.
3. A Képviselő-testület felhatalmazza a Polgármestert az 1. és 2. pontban foglalt beruházás lebonyolítására, az ezzel kapcsolatos intézkedések megtételére.

Határidő: azonnal

Felelső: Bedő Tamás polgármester

Csongrád, 2023. szeptember 21.

Bedő Tamás

polgármester